
El 90%de les persones detingudes a Barcelona quedà en llibertat després de declarar davant el jutjat de guàrdia o a la mateixa comissaria. També es consolida Barcelona com la primera ciutat de l'Estat espanyol en la celebració de judicis ràpids, un 40%dels casos. 


Criminautzació dels moviments socials 


La policia pretén involucrar a més persones en el procés per tal de fer una Caça de Bruixes 

Després de rebre pressions policials el 
jutge enganya a les famílies i empresona 
indefinidament els dos nois de l'Hospitalet 

-La presó preventiva es converteix en impunitat i coacció 

-Fets molt més greus, com l'intent d'homicidi feixista d'un 

noi a Gràcia reben com a resposta la llibertat de l'agressor 



Pancarta durant la manifestació del passat divendres a la plaça Sant Jaume de Barcelona. 


OKUPACIÓ I CENTRES SOCIALS 


Tres detencions durant una okupació frustrada a Horta 

Noves okupacionsa 
les Franqueses i al Clot 


Barcelona - «El jutge va mentir i enganyar, 
com era de preveure», aquesta és una de les 
frases que més van córrer de boca en boca el 
dilluns al matí, quan després de 10 dies d'em¬ 
presonament dels 2 joves de l'Hospitalet de 
Llobregat, es va conèixer la decisió del jutjat 
d’instrucció Bde Barcelona, segons la qual es 
denegava el recurs judicial que exigia la seva 
llibertat i decretava la seva presó indefinida a 
l'espera que l'Audiència Provincial de Barce¬ 
lona es manifesti al voltant d'aquest cas. 

Què ha passat? 

Els dos nois van ser detinguts el passat 4 d'oc¬ 
tubre i empresonats el dia 6. Els acusen pres- 
sumptament d'haver bolcat contenidors a la 
carretera de Sants mentre es llançava un còc¬ 
tel molotov a la seu de la comissaria del dis¬ 
tricte municipal. No hi va haver pràcticament 
danys materials i tampoc afectacions a per¬ 
sones. Tot i això, les pressions policials al 
voltant del cas han estat enormes i el jutge 
tot i que no és habitual va doblegar-se a 
ingressar-los a la presó. Sorprenentment, tot 
i que aquestes ordres de presó acostumen a 
ser provisionals i després se'n decreta la llib¬ 
ertat amb fiança, en aquest cas el jutge 


segueix decretant la presó preventiva con- 
tradint-se amb les seves pròpies paraules del 
dia 6 d’octubre, quan va afirmar que queda¬ 
rien en llibertat en poc més d'una setmana. 
Situació d’excepcionalitat 
Aquest tipus d'actuació repressiva és molt 
greu ja que defensa la presumpció de culpa¬ 
bilitat per sobre de la d’innocència, i a més, 
suposa un clar greuge comparatiu amb l'ac¬ 
tuació d'altres jutges en casos molt més gre¬ 
us, on hi ha la vida de persones en perill. 
L'últim cas on la presó preventiva no va ser 
aplicada es va produir el passat mes d'agost 
quan un noi ultradreta va apunyalar un jove 
de Gràcia, deixant-lo hospitalitzat en estat 
de coma i vegetatiu fins a l'actualitat. Aquest 
jove nazi, anomenat Aitor, va ser posat en 
llibertat, ja que el jutge barceloní considera¬ 
va que no era un perill per la societat i no hi 
havia cap tipus de risc de fuga. 

Actes de protesta al carrer 
El dimecres a la tarda varen continuar els 
actes de protesta, en aquest cas als carrers 
d'Hospitalet, on una cinquantena de person¬ 
es varen fer una cercavila per exigir la lliber¬ 
tat dels seus veins compromesos en lluites 


socials de la població. Un jove que es troba¬ 
va a la protesta va ser retingut pels mossos 
d’esquadra, li van requisar el megàfon i li van 
obrir un parte per manifestació il·legal. 
L’endemà davant de la seu d'Institucions 
Penitenciàries al carrer Girona de Barcelona 
també s'hi va fer un tall de trànsit. 

El divendres a la tarda es va realitzar la con¬ 
centració més nombrosa, on prop de 400 per¬ 


sones van recórrer el centre de Barcelona, 
partint des de la plaça Universitat i arribant a 
Sant Jaume, on es va llegir un comunicat des 
prés de realitzar una representació teatral en 
contra de la tortura. Després de saber que la 
presó continuaria per les pressions policials 
que pretenen fer una "Caça de Bruixes", ja s'ha 
decidit convocar una nova manifestació pel 
proper Bde novembre. Contra-lnfos 19/10/ 04 


Les Franqueses/ Vallès Oriental - Dissabte 16 
d'octubre, un col·lectiu de gent diversa i 
amb ganes d’alliberar espais de creació i 
debat ha okupat la Masia de Can Calet, al 
barri del mateix nom a Les Franqueses, molt 
proper a Granollers. Es fa una crida a tota la 
gent del Vallès Oriental a acostar-se per la 
casa, ja que es necessita ajuda en la neteja i 
en assegurar l'edifici. Per arribar són bones 
les parades de RENFE de Granollers Nord 
(Línia de Girona) o de Les Franqueses del 
Vallès (Línia de Vic). Contra-lnfos 16/10/ 04 
Okupació al Clot i detencions a Horta 
Clot/ Barcelona.- Al carrer Rosselló 559 es 
va produir una nova okupació el passat 
dimecres. Es va desplegar una pancarta on 
es podia llegir «Recuperem espais per l'au¬ 
togestió de la cultura». Una vintena de per¬ 
sones varen fer un piscolabis a la vorera per 
tal de reivindicar l’entrada a aquest nou 


espai abandonat. Volen obrir un nou espai 
públic al barri del Clot. 

Horta/ Barcelona.- Tres persones varen ser 
detingudes la matinada del dissabte 16 d'oc¬ 
tubre quan intentaven okupar un edifici 
abandonat al barri d’Horta. Els agents poli¬ 
cials varen actuar sense cap tipus d'au¬ 
torització judicial i amb violència. Els varen 
emmanillar tot acusant-los de robatori amb 
força. Els van tancar als calabossos i els van 
traslladar als jutjats l'endemà al matí. La 
gent concentrada davant de la comissaria va 
ser amenaçada de detenció. El jutge d'in¬ 
strucció 23 que estava de guàrdia va consid¬ 
erar que la policia s'havia excedit en la seva 
actuació, ja que els va deixar en llibertat 
sense càrrecs, argumentant que una oku¬ 
pació no pot ser mai ni un robatori amb for¬ 
ça ni una violació de domicili. 

Contra-lnfos 18/110/ 04 



Les okupants de Can Calet llegint un comunicat des del balcó a la gent que els dona suport. 






























Els i les empresonades per l'Audiència Nacional 


Zígor i Laura seran jutjats novament a l'Audiència Nacional 


Barcelona.- «Els propers 21 i 22 d'octubre en 
Zígor i la Laura seran jutjats a Madrid per 
l’antic i franquista "Tribunal de Orden 
Público" (T.O.P.) avui anomenat Audiència 
Nacional. Les acusacions es basen en 
declaracions extretes sota tortura a mans de 
la policia en el període d'incomunicació que 
permet la llei antiterrorista. Aquestes pseu- 
dodeclaracionsvan ser negades i les tortures 
denunciades davant del jutge. En aquest nou 
judici en Zígor i la Laura s'enfronten a una 
petició fiscal de 30 anys de presó per 
cadascú. La tardor del 2003 ja van tenir un 
judici la sentència del qual es va saber l'estiu 


del 2004 i, que els condemnava a nou i set 
anys de presó respectivament. En el cas del 
Zígor tot i estar totalment en desacord amb 
la sentència, aquesta el desvinculava d'aque¬ 
st nou judici, per tant, judicialment parlant, 
no s'hauria de celebrar el judici contra ell. En 
el cas de la Laura la sentència es troba recor¬ 
reguda i en el cas que fos absolutòria tam¬ 
poc tindria sentit jutjar-la de nou. No tindria 
sentit que els jutgessin sinó fos perquè ens 
trobem davant d'un nou judici polític on el 
que es pretén jutjar és la dissidència política 
a l'actual sistema capitalista que regeix la 
nostra societat. L'estat espanyol un cop més 


Antimilitarisme 


Detingut un tren militar a Bétera 



U n dels nois que es va lligar a la via del tren el volen condemnar a un any de presó 


El Fòrum social Europeu 


Finalitza l'FSEa Londres 

Londres.- Del 15 al 17 de setembre ha tingut 
lloc a la ciutat de Londres el Fòrum Social 
Europeu. Participants d'arreu d'Europa es van 
aplegar en aquest event. Com ja va sent habit¬ 
ual, també es va celebrar a la mateixa ciutat un 
event alternatiu de caràcter autònom, el 
Beyond-FSE, que aglutinava participants i 
col·lectius de base que denuncien el caire 
institucional i esquerranós de l'FSE. A la pre¬ 
sentació de l'FSE, en la que havia de parlar Ken 
Livingston, alcalde de la ciutat, activistes del 
Beyond-FSE, van interrompre el discurs de l’al¬ 
calde denunciant el seu doble joc, la política 


bel·licista del govern anglès que es maquilla 
amb aquests tipus d'events i les dificultats que 
estava posant la municipalitat per la cele¬ 
bració de l'event alternatiu. Tots dos espais 
van convocar actes i debats al llarg dels tres 
dies, i tots dos acabaven el diumenge amb una 
manifestació pel centre de la ciutat. La del FSE 
va acabar amb un acte sota la pluja a Trafalgar 
Square amb samba i intervencions, que també 
van ser interrompudes doncs la policia havia 
practicat diverses detencions de ciutadans 
grecs i italians a la marxa que havia convocat 
el Beyond-FSE i la organització de l’acte no 
volia deixar que això fosanunciat per la mega- 
fonia de la plaça. Contra-lnfos 19/10/ 04 


opta per la via repressiva policial i judicial a 
l'hora de solucionar problemes socials i 
polítics, mostrant la seva veritable cara feix¬ 
ista i demostrant que no té cap intenció de 
solucionar els conflictes a través de cap via 
de diàleg ni consens. Per tal de denunciar 
aquest nou judici polític i els més de tres 
anys que duen els nostres companys seg¬ 
restats i dispersats per diferents presons de 
l'estat espanyol us animem a participar a les 
concentracions els dies 21 i 22 d'octubre a 
les 20h a Barcelona a la Font de Canaletes.» 

Rescat 19/10/ 04 


Bétera/ Cam p de Túria - Al voltant de les 18:30h. 
del 17 d'octubre un grup d'antimilitaristes de 
tot l'estat ha bloquejat el pas del tren militar 
que transportava l'equipament del caserna de 
la OTAN a Bétera fins el camp d'entrenament 
militar de San Gregorio (Saragossa), on la 
OTAN té previst realitzar unes maniobres 
militars per comprovar la seva capacitat per 
comandar la nova Força Ràpida. 

Després d'advertir al maquinista del tren 
que la via es trobava bloquejada i compro¬ 
var que el convoi s'aturava, 3 persones s'han 
encadenat amb tubs metàlics a la via, 
impedint així que el tren es posés en marxa, 
mentre altres activistes desplegaven pan¬ 
cartes al voltant de la via i el convoi. Tot i 
que de seguida van ser vistos per heli¬ 
còpters de la policia, va passar una bona 
mitja hora fins que es va presentar la 
primera patrulla, que no sabia ben bé què 
havia de fer. Després de dispersar els peri¬ 
odistes que allí es trobaven, van començar a 
estirar els braços dels activistes encadenats 
fins que van poder tallar la cadena que es 
trobava al canell. No va ser fins a les 20h„ 
quan van tallar les cadenes de la segona 
persona encadenada a la via, que van pro¬ 
cedir a la detenció de les activistes. Van 
passar a disposició judicial on, després de 
declarar, van sortir, cap a les 2 de la matina¬ 
da, amb els càrrecs de desordres públics, fet 
que el Ministeri Fiscal demana una pena 
d'un any de presó. El judici està previst que 
es celebri el proper 3 de novembre. 

Aquesta acció de desobediència civil no- 
violenta està emmarcada dins la campanya 
contra les bases militars que es realitzà el 
passat mes de maig i que vol tenir continuï¬ 
tat el proper any. Contra-lnfos 18/10/ 04 


M iles de Viviendas desallotjades 

La policia nacional despenia expeditivament dues persones que resistien 
Metrovacesa, la immobiliària més gran d'Espanya desallotja l'edifici del c/ Sardenya 



Un policia GO ES penjat amb corda i un altre al balcó mentre desallotgen els resistents. 


Barcelona.- "Cap a les nou del matí d'aque¬ 
st dimarts unes deu furgones d'antiavalots 
de la policia nacional han procedit a fer 
efectiu el desallotjament de l'edifici okupat 
M iles de Vivendas. Ja fa tres setmanes el jut¬ 
jat del penal nr.33 va dictar l'ordre de desal¬ 
lotjament cautelar amb data oberta i des 
d'aquell moment els okupants havien 
preparat una estratègia de resistència. En 
arribar la policia dues persones s'han 
assegut a unes cadires situades a l'extrem 
d'un tauló de poc més d'un pam d'amplària 
i uns tres metres de llargària. La seva posició 
en principi era de difícil accés i estava a la 
sisena planta de l'edifici. Tot i això, els cos¬ 
sos policials anaven preparats i decidits a 
donar fi a la resistència el més aviat possi¬ 
ble. En dues hores i mitja i posant en risc la 
integritat física de les dues persones han 
aconseguit hissar-les i desallotjar així l'edifi¬ 
ci. Una de les persones ha estat durant uns 
tres quarts d'hora asseguda a la cadira 
descordat, sense cap mena de seguretat, a 
uns 20 metres d'alçada. Durant aquest temps 
la policia ha forcejat en diverses ocasions 
amb ell, posant en risc la seva vida. A banda 
d'això l'han amenaçant repetidament. Poste¬ 
riorment aquesta persona ha estat detingu¬ 
da sota l'acusació d'haver oposat resistència 
activa a l'autoritat i ha estat traslladada a la 
comissaria de Sant Martí. D'altra banda, les 
dues persones que resistien i dues més que 
es trobaven a l'interior de l’edifici han estat 
citades a declarar a l'endemà al jutjat. 

Durant les prop de tres hores que ha durat el 
desallotjament s'ha anat formant una con¬ 


centració al carrer, que ha estat bloquejat 
per la policia, impedint-hi l'accés als con¬ 
centrats. Aquests han organitzat un esmor¬ 
zar anglès, amb cuina mòbil, ous ferrats i ba- 
con inclosos, a més d'unes estovalles ge¬ 
gants amb el símbol de Miles de Viviendas 
brodat, una corda amb roba estesa. Amb 
aquesta acció es pretenia donar un contra¬ 
punt als darrers intents municipals de donar 
una imatge vandàlica i criminalitzadora de la 
okupació. El penjament i l'esmorzar mostra¬ 
ven alhora dues cares de la mateixa pràctica 
política: la desobediència diària i quotidiana 
i el moment de conflicte i violència que 


suposa un desallotjament. Aquest és l’últim 
capítol i el més llarg de la intensa trajectòria 
de l'assemblea nòmada Miles de Viviendas 
durant l'últim any. L'edifici del cl Sardenya 
43fou okupat al gener de 2004 i és propietat 
de Metrovacesa, sòcia important de l’Ajun¬ 
tament i beneficiària directa de grans opera¬ 
cions especulatives de la ciutat. Tot i això 
seguim sent M iles de Viviendas okupades en 
aquesta mateixa ciutat: som la Hamsa, Les 
Naus, L'Ateneu de Korneyà, L'Hortet, El Pati 
Blau, Can Masdéu... Okupem perquè avui en 
l’espai es juga tot: el ritme de vida i el preu 
del treball, la por de la hipoteca i el pes de 
les soletats. Okupem perquè ens neguem a 
sostenir el preu insostenible de la vida. 
M etrovacesa és avui el nostre enemic, un 
altre dia serà un altre. M iles de Viviendas és 
una aposta obligadament nòmada. A la 
Barcelona 2005 volen enfonsar els vaixells 
pirates: expulsant veïns, capturant cultura, 
silenciant el carrer. Però ens tornaran a tro¬ 
bar a les M iles de Viviendas buides que hi ha 
a Barcelona. Les omplirem amb veïns, 
col·lectius i assemblees que amb les seves 
pràctiques pirates continuïn esquerdant l'a¬ 
parador de la marca Barcelona. Desokupem 
la precarietat, desallotgem l'especulació!" 

Miles de Viviendas 19/10/ 04 


Manifestació contra l'especulació 

Sant An dreu del Palomar- «Els plans urbanístics que afecten el Districte de St. Andreu (l'AVE, la 
línia 9 del metro, les antigues Casernes, el nou Corte Inglés en construcció,...), l’elitització de la 
vivenda, que ha deixat de ser accesible pels veïns i veïnes del barri, així com l'amenaça de desal¬ 
lotjament que pesa sobre diverses vivendes okupades, van ser objecte de denúncia en la man- 
ifestacó del passat 7 d'octubre. Una vuitantena de persones es van concentrar a la plaça Orfila, 
des d'on van començar un recorregut que passava per diverses vivendes afectades, l'Hort oku¬ 
pat de Sant Andreu i diverses immobiliàries, on es realitzaren actes de protesta. La manifestació 
va acabar davant de l'Ateneu, desallotjat l'abril del 2003, i pel qual encara hi ha dues persones 
en procés judicial. Alhora que començava el recorregut, quatre persones van interrompre 
l’Audiència Pública del districte al CC de la Sagrera, on van manifestar el rebuig envers aquests 
plans urbanístics que destrossen la història i la vida d'aquests barris. La manifestació va ser segui¬ 
da en tot moment per una dotzena de policies de paisà. En temps de democràcia a l'especu¬ 
lació li diuen progrés. Defensa el teu barri!» Assemblea de barri de Sant Andreu 19/10/ 04 





















Lluites laborals: el cas de Pablo Díaz 


Antifeixisme 


Els treballadors demanen que s'assumeixin responsabilitats 

Judici per acomiadament improcedent a Tmb 


Barcelona - La vaga, que afecta a tot el per¬ 
sonal d'autobusos, es convoca per protestar 
contra l'acomiadament de Pablo Díez, 
perquè la direcció de TMB assumeixi res 
ponsabilitats i contra el règim sancionador 
establert a Autobusos de Barcelona. La CGT 
denuncia les maniobres que està fent el 
president de TMB, Xavier Casas, encami¬ 
nades a no haver d'anar a declarar al judici 
que s'ha de celebrar el dia 26 d'octubre en el 
qual es demana que el jutge declari la 
improcedència de l'acomiadament de Pablo 
Diez. Els fets denunciats tenen el seu inici, 
quan a Pablo Diez se li va lliurar una carta 
d’acomiadament el 31 de Març, acusant-li 
d’apropiar-se l’import d'un bitllet. A l'en¬ 
demà va aparèixer penjat en un arbre en el 
barri barceloní del Polvorí. Els treballadors 
d'autobusos van seguir massivament una va- 


Butlletí setmanal 

Gontra-Infos 

tel: 93.442.62.53 

correu electrònic: 
«zitzania@sindominio.net» 

Encara pots comprar 

samarretes del Fotut 2004 

PER L'AUTOGESTIÓ DEL BUTLLETÍ 

Solidaritat econòmica 
amb el Contra-lnfos 

Ens pots fer aportacions al compte 
2030-0B3-09-3000004892 Caixa de Girona 


Dimecres 20 d'octubre a les 9h alc/ Santa Àgata 28, Gràcia 


Evitem els desnonaments del 
passatge dels artesans de Gràcia 

Dijous 21 d'octubre 9h Concentració cl Rubió i Ors l Cornellà 
Dissabte 23 d'octubre ]9h Manifestació a la plaça Lluís Companys 

Aturem l'assalt del Pati Blau 

21i 22 d'Octubrea les 20h a Rambla de Canaletes Concentració 

Llibertat per Laura i Zígor 

Dimarts 26 d'octubre 19:30h a Espai Obert, cl Blasco de Garay 2 

Presentació del «Diagonal» 


ga els dies 8 i 9 de M aig assumida per tot el 
Comitè d'Empresa. La plataforma defèn l'ex¬ 
istència d'una relació causa-efecte, afirmant 
que no s'hauria produït el suïcidi sense una 
sanció tan desproporcionada per part dels 
responsables polítics que gestionen Trans¬ 
ports de Barcelona, una sanció que va crear 
un estat d'indefensió que va tenir unes con¬ 
seqüències irreversibles. Per això s'exigeix 
que els responsables, dimiteixin o siguin ces¬ 
sats per qui correspongui. Entre ells es tro¬ 
ben, Xavier Casas com a màxim responsable 
de Transports de Barcelona i Lluis Fornies 
Director de Recursos Humans com respon¬ 
sable directe de l’aplicació de la sanció. 

Per més informació: www.pablodiez.com 
Plataforma Pablo Diez 
+Contra-lnfos 14/10/ 04 


Propera visita del 
feixista valencià 
Sentandreu a Barcelona 

Barcelona.- El proper dijous 29 d'octubre, 
J.G. Sentadreu líder de Coalición Valenciana 
visitarà Barcelona en motiu de les reunions 
al voltant de l’Euro-regió i ha convocat 
alhora una manifestació a la ciutat contra 
«l'expansionisme dels Països Catalans». 
Sentandreu és fundador de l'antic GAV, el 
Grup d’Acció Valencianista que, a la seva 
web rememorava diverses accions com la 
col·locació d'una bomba al domicili de 
l'il·lustre filòleg valencià Manuel Sanchis 
Guarner, les bombes contra Joan Fuster i la 
crema de diverses llibreries. 

El darrer any, nombrosos locals culturals i 
nacionalistes del País Valencià van ser ata¬ 
cats i assaltats per individus d'aquests grups, 
que tot i ser identificats i reconèixer els 
fets, es troben impunes. En una entrevista, 
Sentandreu fa les següents declaracions en 
la seva voluntat d'esdevenir una candidatu¬ 
ra votada al País Valencià de cara el 2007: 
«A Camps (Conseller d'Educació del País 
Valencià) le exigiremos que derogue la AVL 
(Associació Valenciana de la Llengua) y que 
nos encargue toda la Conselleria de Cultura 
para acabar con el catalanismo en las uni- 
versidades». Tot i això, mostra els seus 
punts en comú amb el ministre d'exteriors 
socialista M oratinos, de qui assegura que es 
basà en un informe seu per proposar el 
valencià com a llengua oficial a Europa. 
Col·lectius antifeixistes ja han convocat una 
«benvinguda» a Sentandreu. 

Contra-lnfosl9/10/ 04 

Invasió d’Irac: 

la massacre continua 

14.438 

CIVILS IRAQUIANS ASSAS9NATS DB DEL 20 DE MARÇ 


7.934 

MILITARS DE LA COAUCIÓ INVASORA FERITS 


1239 

SOLDATS DE LA COAUCIÓ INVASORA MORIS 
(E durant l’última setmana) 


Lluita contra la Llei d'Estrangeria 


Independentisme 


Manifestació contra 
la Llei d'Estrangeria 

Barcelona.- «El passat diumenge 17/10/ 04 l'Assemblea per la 
Regularització Sense Condicions va convocar a PI Universitat 
una manifestació, recolzada per 27 entitats, per demanar el 
tancament dels Centres d'Internament, la derogació de la 
Llei d’Estrangeria i del nou Reglament de Regularització, que 
no permet la regularització de les persones que no acreditin 
més de 2 anys de residència, ni les que tenen contractes de 
treball de fa menys d'un any, ni les que treballen en serveis 
per hores, abocant a la il·legalitat milers de persones, així 
com la petició d'anulació dels expedients d'expulsió. 

La manifestació va reunir unes 2.000 persones. Tot i que a 
mesura que avançaven en el recorregut disminuïa el nombre 
de participants no es va deixar de cantar consignes com 
'Tod@s somos inmigrantes", "ZP donde estan los papeles 
para tod@s" i la clàssica "fora la Llei d'estrangeria". En arribar 
a PI Sant Jaume l'escriptora Lucia Etxebarria va llegir un man¬ 
ifest, partint tot seguit cap a la Delegació del Govern a 
Catalunya on es va desconvocar la manifestació.» 

Assemblea per la Regularització Sense Condicions 19/10/ 04 


CONTRAINFORMACIÓ GLOBAL 


Exit de participació a la 
3a Festa per la Independència 
a Vilafranca del Penedès 

Vilafranca/Alt Penedès.- El passat cap de setmana es va dur a terme la 3a 
Festa per la Independència que va arrossegar milers de persones i on totes 
les activitats, es van desenvolupar amb normalitat. Divendres 15 s'inicià amb 
una xerrada i un concert. Dissabte al vespre se celebrà la manifestació sota 
el lema «Per l'Europa dels pobles i les treballadores, No a la Constitució 
Europea» amb un manifest final signat per Endavant, Batasuna i Nos- 
Unidade Popular. 400 persones van recórrer la manifestació que també 
reivindicava la llibertat del poble català. La mateixa nit, més de 4.000 per¬ 
sones van assistir al concert al Pavelló Firal. Finalment diumenge es va dur 
a terme un dinar popular i, posteriorment a la tarda, es va fer un acte de 
record «als militants caiguts per una terra lliure». La festa va finalitzar amb 
una darrera xerrada. Contra-lnfos +Endavant 19/10/ 04 


Dissabte 23 d'octubrea les 22h a La Lokeria, Hospitalet 

Festa de Contra-lnfos 


Indymedia recupera els discs durs confiscats, 
però moltes preguntes queden per respondre 


Ciberespai .- El Dimecres, B d’octubre, l’equip confiscat del Centre de M itjans Independent va ser retornat misteriosament de la mateixa man¬ 
era que havia desaparegut, sense cap informació sobre qui ho va prendre o perquè, o a ordres de qui. «No hi ha res oficial. No hem vist el 
paper amb l'ordre judicial. Investigacions i judicis a Indymedia n'hi ha contínuament, el tema aquí és aclarir el cas del segrest dels servidors. 
La nova situació ha retrassat el procés de recuperació del servei, doncs els tècnics s'han dedicat a instal·lar els servidors i verificar la integri¬ 
tat dels continguts i l'absència de programes espia». La devolució dels equips no ha tret importància al fet, «doncs no resol la confiscació 
de les dades. Tot indica que la informació va ser copiada i es troba en possessió d'autoritats, siguin les que siguin». El fet que les accions de 
les autoritats es duguin a terme amb tant de misteri, deixa a Indymedia en la posició Kafkiana de no saber la identitat dels seus acusadors 
o la naturalesa de les seves demandes. L'accés immediat als servidors es posposarà fins que la Fundació Frontera Electrònica (EFF) confirmi 
la seva integritat i preservi les evidències per a una futura acció legal. Voluntaris d'Indymedia ara estan fent una crida a la gent que els dóna 
suport perquè signin una declaració de solidaritat, denunciant la confiscació dels discos durs com un inacceptable atac a la llibertat de 
premsa, la llibertat d'expressió i la privacitat. Exigeixen un llistat complet dels noms de les organitzacions i individus involucrats en la con¬ 
fiscació, una còpia de l’ordre judicial i una investigació independent de possibles violacions del procediment legal. Des d'Indymedia es van 
manifestar «preocupacions serioses sobre l’ús dels mecanismes de cooperació internacionals per a enfosquir processos legals, minar lliber¬ 
tats civils i vulnerar drets de comunicació.» El Centre de M itjans Independents sol·licita adhesions a través d'Internet a una carta dirigida a 
les autoritats dels paisos presuntament implicats: http:/ / solidarity.indymedia.org.uk/ Contra-lnfos -Hndymedia.org 19/10/ 04 


^ssL'oratge de la setmana vinent 



Les temperatures tornaran a pujar durant aquesta setmana després de l’incipient tardor de la setmana passada. Les 
màximes tornaran a estar entre els 20 i els 25 graus recordant una mica l’estiu. El cel estarà mig núvol entre dimecres i 
dijous, però tornarà els sol intens a partir de divendres. Dilluns a la nit i dimarts es complica la situació amb noves pluges. 































































